cyanic-selkie/wikianc huggingface dataset:
நிலஞ்சனா தத்தா
நிலஞ்சனா தத்தா (Nilanjana Datta) குவாண்டம் தகவல் கோட்பாட்டில் ஆய்வு மேற்கொண்டுள்ள ஒரு இந்திய வம்சாவளியைச் சேர்ந்த பிரித்தானிய கணிதவியலாளர் ஆவார். கேம்பிரிட்ஜ் பல்கலைக்கழகத்தில் பயன்பாட்டு கணிதம் மற்றும் தத்துவார்த்த இயற்பியல் துறையில் குவாண்டம் தகவல் கோட்பாட்டில் ஒரு வாசகராகவும், மற்றும் பெம்பிரோக் கல்லூரியின் உறுப்பினராகவும் உள்ளார்.
இந்திய மாநிலமான மேற்கு வங்கத்தில் பிறந்த தத்தா, ஜாதவ்பூர் பல்கலைக்கழகத்தில் முதுகலை அறிவியல் பட்டம் பெற்றார் மற்றும் அணுக்கரு இயற்பியலுக்கான சா‘ஃகா நிறுவனத்தில் முதுகலைப் பட்டத்திற்குப் பிறகான கல்வியைத் தொடர்ந்தார். 1995 ஆம் ஆண்டில் அவர் ஜர்க் ஃப்ரோஹ்லிச் மற்றும் ருடால்ப் மோர்ஃப் ஆகியோரின் மேற்பார்வையின் கீழ் ஈ.டி.எச் சூரிச்சிலிருந்து முனைவர் பட்டம் பெற்றார், குவாண்டம் புள்ளிவிவர இயக்கவியல் மற்றும் குவாண்டம் ஹால் விளைவு ஆகியவற்றில் இவரது ஆய்வாக இருந்தது.
விருகம்பாக்கம் அரங்கநாதன்
விருகம்பாக்கம் அரங்கநாதன் (27. திசம்பர்,1931-27. சனவரி. 1965 ) என்று அறியப்படும் ஒ. அரங்கநாதன் இந்தியாவில் நடுவண் அரசால் இந்தியை ஆட்சி மொழியாக்க நிறைவேற்றப்பட்ட அலுவல்மொழி சட்டம், 1963ஐ அமல் படுத்துவதை எதிர்த்து, தமிழ்நாட்டில் நடந்த இந்தி எதிப்புப் போராட்டத்தின்போது, தீக்குளித்து உயிர்விட்ட ஒரு போராளி ஆவார்.
வாழ்க்கை
இவர் ஒய்யலி, முனியம்மாள் இணையருக்கு 1931-ஆம் ஆண்டில் டிசம்பர் 27-ஆம் நாளில் மூன்றாவது மகனாகப் பிறந்தார். நடுவணரசின் தொலைபேசித் துறையில் பணியாற்றியவர். அவரின் மனைவியின் பெயர் மல்லிகா. அமுதவாணன், அன்பழகன், ரவிச்சந்திரன் ஆகிய குழந்தைகள் ஆவர். இளம் வயதிலேயே வீரக் கலைகளில் ஆர்வம் கொண்டவர். விருகம்பாக்கத்திலேயே உடற்பயிற்சிக் கூடம் அமைத்து அங்குள்ள இளைஞர்களுக்குப் பயிற்சி கொடுத்து வந்தார். திராவிட இயக்க ஏடுகளை இளைஞர்களுக்கு வரவழைத்துப் படிக்கவைத்து வந்தார்.
இந்தித் திணிப்பை எதிர்த்து போராட்டம்
1965 ஜனவரி 26 முதல் இந்தி மட்டுமே ஆட்சி மொழி எனும் சட்டத்தை நிறைவேற்ற நடுவணரசு ஓரிரு ஆண்டுகளுக்கு முன்பிருந்தே தயாராகி வந்தது. முன்னறிவிப்புகளும் வந்தன. இதை உணர்ந்த மாணவர்களும் பொதுமக்களும் கிளர்ந்தனர், விருதுநகர் சீனிவாசன், காளிமுத்து, நா.காமராசன் ஆகியோரும், சில மாணவர் தலைவர்களும் இப்போராட்டத்தை வடிவமைத்து நடத்தினார்கள் ''
தீக்குளிப்பு
1965 சனவரி 25ஆம் நாள் இந்தி மட்டுமே ஆட்சி மொழிச் சட்டத்தை நிறைவேற்றுவதை எதிர்த்து, தீக்குளித்து உயிர்விட்ட கோடம்பாக்கம் சிவலிங்கத்தின் உடலை நேராகப் பார்த்துவிட்டுவந்தார் தீவிரமான சிந்தனையில் இரண்டு நாள்கள் கழித்து 27.1.1965 புதன்கழமை இரவு 2 மணிக்கு விருகம்பாக்கம் நேஷனல் தியேட்டர் அருகில் ஒரு மாமரத்தின் அடியில் தீக்குளித்து மாண்டார் சற்றுத் தள்ளி அவர் விட்டுச் சென்ற அட்டையில் சில தாள்கள் இருந்தன. அவை இந்தித் திணிப்பைக் கண்டித்து மத்திய, மாநில அரசுகளுக்கு அனுப்பப்பட்ட கடிதங்களுக்கான பதிவு அஞ்சல் ரசீதுகள் என்று தெரிந்தது. தமிழக அரசால் அரங்கநாதன் பெயர் சென்னையில் ஒரு சுரங்கப் பாதைக்கு வைக்கப்பட்டுள்ளது.
வெளி இணைப்புகள்
பகுப்பு:1931 பிறப்புகள் பகுப்பு:1965 இறப்புகள் பகுப்பு:இந்தி எதிர்ப்புப் போராட்டத்தில் உயிரிழந்தவர்கள் பகுப்பு:சென்னை நபர்கள் பகுப்பு:தீக்குளித்து இறந்தவர்கள்
நுண்ணுயிர் மிதவைகள்
நுண்ணுயிர் மிதவைகள், கடலில் மீனினங்களின் முக்கிய உணவாக பயன் படுகிறது நுண்ணுயிர் மிதவைகள் , நுண்ணுயிர் தாவர மிதவைகள்,நுண்ணுயிர் விலங்கின மிதவைகள் என  இரு வகையாக பிரிக்கப்படுகின்றன நுண்ணுயிர் மிதவைகள் 2 மி யு அளவு முதல் உள்ளது
நுண்ணுயிர் தாவர மிதவைகள்
நுண்ணுயிர்  தாவர மிதவைகளுள், டைனோஜெல்லட்டுகள் , டியாட்டம்கள்  , அதி நுண்ணுயிர்  மிதவைகள் அடங்கும். இவை அனைத்தும் கடலில் முதல் நிலை உற்பத்தியாளர்கள் ஆகும். எனவே இவை  கடல் வளத்திற்கு முக்கிய அடையாளமாக  உள்ளன.
உணவு உற்பத்தி
நுண்ணுயிர் தாவர மிதவைகள் பச்சையம் சூரிய ஒளி, கடல் நீரில் கரி வளி மற்றும் நைட்ரைட்,பாஸ்பேட், போன்ற ஊட்ட சத்துக்களையும் பயன் படுத்தி தேவையான உணவினை தாமே உற்பத்தி செய்வதால் இவை முதல் நிலை உற்பத்தியாளர்எனப்படுகின்றன
உற்பத்தி அளவு
நுண்ணுயிர் தாவர மிதவைகளின் உற்பத்தி எக்டேருக்கு 2 - 3 டன்கள். மொத்த நுண்ணுயிர்  தாவர மிதவைகளின்     உற்பத்தி 500 * 1000000000 டன்கள்
அவசர கால உணவு
நுண்ணுயிர் தாவர மிதவைகள் அவசரக்காலங்களில் உணவாக பயன்படுகிறது. மேலும் விண்வெளி பயணத்தின் பொழுது விண்வெளி வீரர்களுக்கு உணவாக பயன்படுகிறது. ஊட்டச்சத்துணவாகவும் பயன்படுகிறது
நுண்ணுயிர் விலங்கின மிதவைகள்
நமது கண்களுக்கு தெரியாத, கடற்பரப்பில் வாழும் உயிரினங்கள் நுண்ணுயிர் விலங்கின மிதவைகள் எனப்படும் இவற்றுள் முக்கியமானவை, கணுக்காலிகளை சேர்ந்த கொப்பிப் பாடுகள், போரேமினிப்பெரா, ட்யூனிகேட்டா, ஆம்பிபோடா, ரேடியோலேரியா.
உணவு
நுண்ணுயிர் தாவர மிதவைகள், நுண்ணுயிர் விலங்கின மிதவைகளுக்கு உணவாக  பயன்படுகிறது.
முகுல் பானர்ஜி
முகுல் பானர்ஜி (Mukul Banerjee)(7 திசம்பர் 1925 - 1991) என்பவர் இந்திய அரசியல்வாதியும் நாடாளுமன்ற மேனாள் உறுப்பினரும் ஆவார். இவர் இந்தியத் தேசிய காங்கிரசின் உறுப்பினராக புது தில்லியிலிருந்து இந்திய நாடாளுமன்றத்தின் கீழ் சபையான மக்களவைக்கு 1971ஆம் ஆண்டு தேர்ந்தெடுக்கப்பட்டார். பானர்ஜி மரணம் 1991-ல் அறிவிக்கப்பட்டது.
வெளி இணைப்புகள்
பகுப்பு:5வது மக்களவை உறுப்பினர்கள் பகுப்பு:1925 பிறப்புகள்
தேவசேரி அய்யனார் கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் வேலப்பர் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ரொக்லீ வில்சன்
ரொக்லீ வில்சன்  (Rockley Wilson , பிறப்பு: மார்ச்சு 25 1879, இறப்பு: சூலை 21 1957), இங்கிலாந்து அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும், 136 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1921 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1879 பிறப்புகள் பகுப்பு:1957 இறப்புகள் பகுப்பு:யார்க்சையர் துடுப்பாட்டக்காரர்கள் பகுப்பு:கேம்பிரிச்சுப் பல்கலைக்கழகத் துடுப்பாட்டக்காரர்கள் பகுப்பு:ஜென்டில்மென் துடுப்பாட்டக்காரர்கள்
எத்தில் ஈரசோவசிட்டேட்டு
எத்தில் ஈரசோவசிட்டேட்டு (Ethyl diazoacetate ) என்பது N=N=CHC(O)OC2H5 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். ஓர் ஈரசோ சேர்மமாகவும் கரிம வேதியியல் வினைப்பொருளாகவும் இச்சேர்மம் கருதப்படுகிறது. 1883 ஆம் ஆண்டு தியோடர் கர்ட்டியசு எத்தில் ஈரசோவசிட்டேட்டைக் கண்டுபிடித்தார். கிளைசின்னின் எத்தில் எசுத்தருடன் சோடியம் நைத்திரைட்டையும் நீரிலுள்ள சோடியம் அசிட்டேட்டையும் சேர்த்து வினைபுரியச் செய்து எத்தில் ஈரசோவசிட்டேட்டு தயாரிக்கப்படுகிறது. ஒரு கார்பீன் முன்னோடிச் சேர்மமாக ஆல்க்கீன்களின் வளையபுரோப்பேனாக்கல் வினையில் எத்தில் ஈரசோவசிட்டேட்டு பயன்படுத்தப்படுகிறது. சேர்மம் ஓர் அபாயகரமான வேதிப் பொருளாக இருந்தாலும், துரோவன் என்ற வணிகப் பெயரில் விற்கப்படும் திரோவாபுளோக்சசின் என்ற நுண்ணுயிர்க்கொல்லி முன்னோடியாக இரசாயனத் தொழிலில் பயன்படுத்தப்படுகிறது. பாதுகாப்பான தொழில்துறை கையாளுதலுக்கான நடைமுறைகள் வெளியிடப்பட்டுள்ளன.
பிஐ-4752 என்ற முதன்மை இயக்கி மருந்து தயாரிப்பில் எத்தில் ஈரசோவசிட்டேட்டு பயன்படுகிறது. இம்மருந்து சமீபத்தில் கண்டுபிடிக்கப்பட்ட 5எச்டி2சி என்ற முதன்மை இயக்கி மருந்தைக் காட்டிலும் உயர்ந்ததாகும்.
2022 மோர்பி பாலம் இடிந்த விபத்து
30 அக்டோபர், 2022 அன்று, இந்தியாவின், குஜராத்தின், மோர்பியில், மச்சு ஆற்றின் மீது உள்ள கட்டண நடைபாதை தொங்கு பாலமான ஜுல்டோ புல் இடிந்து விழுந்ததில் குறைந்தது 135 பேர் இறந்தனர், 180 க்கும் மேற்பட்டோர் காயமடைந்தனர்.
19 ஆம் நூற்றாண்டைச் சேர்ந்த இந்தப் பாலம், பழுதுபார்ப்பதற்காக நீண்ட காலமாக மூடப்பட்டதைத் தொடர்ந்து தீபாவளி மற்றும் குஜராத்தி புத்தாண்டுக்கு ஐந்து நாட்களுக்கு முன்னதாக மீண்டும் திறக்கப்பட்டது.
பின்னணி
ஜுல்டோ புல் ઝૂલતો પુલ ; "தொங்கு பாலம்") என்பது 230 m ). நீளமும், 1.25 m அகலமும் கொண்ட ஒரு நடைபாதை தொங்கு பாலம் ஆகும். இது 19 ஆம் நூற்றாண்டில் இந்தியாவில் பிரிட்டிஷ் ஆட்சியின் போது மச்சு ஆற்றின் மீது கட்டப்பட்டது. இது 1879 பிப்ரவயில் திறக்கபட்டது.
இந்தப் பாலம் மோர்பி நகராட்சிக்கு சொந்தமானது. இது சில மாதங்களுக்கு முன்பு பராமரிப்பு பணிக்காக தனியார் அறக்கட்டளையான ஓரேவாவுடன் ஒப்பந்தம் செய்யப்பட்டது. மோர்பியைச் சார்ந்த நிறுவனமான அஜந்தா உற்பத்தி பிரைவேட் லிமிடெட் பாலத்தை பராமரித்தல் மற்றும் நிர்வகிப்பதற்கான 15 வருட ஒப்பந்தத்தையும் பெற்றுள்ளது. பழுதுபார்ப்பதற்காக ஆறு மாதங்கள் மூடப்பட்டிருந்த கட்டணப் பாலம் குஜராத்தி புத்தாண்டு நாளன 26, அக்டோபர், 2022 அன்று மீண்டும் திறக்கப்பட்டது.
முதற்கட்ட தகவல்களின்படி, பாலம் பழுதுபார்க்கப்பட்ட பின்னர் உள்ளூர் கட்டுமானப் பொறியியல் அதிகாரிகளிடமிருந்து தேவையான தகுதிச் சான்றிதழ் பெறாமல் திட்டமிடப்பட்ட காலத்திற்கு முன்பே மீண்டும் திறக்கப்பட்டது. 125 பேர் மட்டுமே இருக்கவேண்டிய பாலத்தில், 500 க்கும் மேற்பட்டவர்கள் அனுமதிக்கபட்டனர். 2001 நிலநடுக்கத்திற்குப் பிறகு பாலத்தை பழுதுபார்ப்பதற்கான ஒப்பந்தத்தை வழங்கிய நகராட்சியின் தலைமை அதிகாரி, சீரமைப்புக்கு பொறுப்பான தனியார் நிறுவனம்  "எங்களுக்குத் தெரிவிக்காமல் பாலத்தை பார்வையாளர்களுக்குத் திறந்துவிட்டது, எனவே, எங்களால் பாதுகாப்பு சான்றிதழைப் பெற முடியவில்லை" என்றது.
நிகழ்வு
பாலம் மீண்டும் திறக்கப்பட்ட நான்கு நாட்களில், 30 அக்டோபர் 2022 அன்று மாலை 6:40 மணியளவில் பாலம் இடிந்து விழுந்தது. பாலத்தின் கண்ணாணிப்பு ஒளிப்படமிக் காட்சிகளில், கட்டமைப்பு வலுவாக அதிர்வதையும், பாலத்தின் இருபுறமும் மக்கள் கம்பிவடங்களையும், வேலிகளைப் பிடித்துக் கொண்டிருப்பதையும் காண முடிந்தது. உயிர் பிழைத்த ஒருவர், பாலத்தில் அதிகமான மக்கள் இருந்ததாகவும், அவர்களால் நகர முடியவில்லை என்றும், விபத்தின்போது சிலர் பாலத்தின் துண்டுகளால் நசுக்கப்பட்டதாகவும் கூறினார். தேசிய பேரிடர் மீட்புப் படையைச் சேர்ந்த ஐந்து குழுக்கள் மீட்புப் பணிகளைத் தொடங்கின. பின்னர் அவர்களுடன் இராணுவம், கடற்படை, வான்படை ஊழியர்கள் இணைந்தனர். மீட்புப் பணிகளுக்காக காவல்துறை, ராணுவம் மற்றும் பேரிடர் மீட்புக் குழுவினர் ஈடுபடுத்தப்பட்டனர்.
இதில் குறைந்தது 135 பேர் இறந்ததாக உறுதி செய்யப்பட்டது. 180 இற்கும் மேற்பட்டோர் உயிருடன் மீட்கப்பட்டனர். பாதிக்கப்பட்டவர்களில் பெரும் எண்ணிக்கையிலானவர்கள் பதின்ம வயதினர், பெண்கள் மற்றும் முதியவர்கள் இருந்தனர். பலியானவர்களில் 47 குழந்தைகளும் அடங்குவர்.
இந்தியா மற்றும் குஜராத் அரசுகள் இறந்த ஒவ்வொரு நபரின் குடும்பத்தினருக்கு முறையே inr 200000 மற்றும் ₹ inr 400000  மற்றும் காயமடைந்தவர்களுக்கு inr 50000  வழங்குவதாக அறிவித்தன.
விசாரணை
இதற்கான காரணத்தை ஆராய்ந்து கண்டறிய ஐந்து நபர்கள் கொண்ட குழுவை குஜராத் அரசு அமைத்தது. இந்த நிகழ்வு தொடர்பாக 8 பேரிடம் விசாரணை நடத்தப்பட்டுள்ளது. நிகழ்வுடன் தொடர்புடையதாக ஒன்பது பேர் கைது செய்யப்பட்டனர்.
பாலத்தின் பராமரிப்பு மற்றும் நிர்வாக நிறுவனங்களுக்கு எதிராக இந்திய தண்டனைச் சட்டத்தின் பிரிவுகள் 304 (கொலைக் குற்றம் ஆகாத, மரணம் விளைவிக்கும் குற்றம்), 308 (வேண்டுமென்றே மரணத்தை ஏற்படுத்திய செயல்) மற்றும் 114 (குற்றத்துக்கு தூண்டுகோலாக இருத்தல்) ஆகியவற்றின் கீழ் முதல் தகவல் அறிக்கை (எஃப்ஐஆர்) பதிவு செய்யப்பட்டது. இந்த நிகழ்வில் தன் சகோதரி உட்பட பன்னிரண்டு உறவினர்களை நாடாளுமன்ற உறுப்பினர் மோகன் குந்தாரியா இழந்தார். இதற்கு காரணம் அளவுக்கு அதிகமான ஆட்கள் பாலத்தில் இருந்ததே என தான் நம்புவதாக கூறினார்.
எதிர்வினை
தலைமை அமைச்சர் நரேந்திர மோதி மற்றும் ஒன்றிய உள்துறை அமைச்சர் அமித் சா ஆகியோர் இரங்கல் தெரிவித்தனர்.
குறிப்புகள்
பகுப்பு:மோர்பி மாவட்டம் பகுப்பு:தொங்கு பாலங்கள் பகுப்பு:2022 இல் இந்தியா பகுப்பு:2022 நிகழ்வுகள் பகுப்பு:இந்தியாவில் விபத்துகள் பகுப்பு:கட்டட உருக்குலைவு விபத்துகள்
போஜனாபுரம் ஊராட்சி
போஜனாபுரம் ஊராட்சி (Bojanapuram Gram Panchayat), தமிழ்நாட்டின் வேலூர் மாவட்டத்தில் உள்ள குடியாத்தம் வட்டாரத்தில் அமைந்துள்ளது. இந்த ஊராட்சி, கீழ்வைத்தியணான்குப்பம் சட்டமன்றத் தொகுதிக்கும் வேலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2489 ஆகும். இவர்களில் பெண்கள் 1227 பேரும் ஆண்கள் 1262 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:வேலூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ஆம்லி, இந்தியா
ஆம்லி (Amli) என்பது இந்தியாவின் ஒன்றியப்பகுதியான தாத்ரா மற்றும் நகர் அவேலியில் காணப்படும் ஒரு கணக்கெடுப்பில் உள்ள ஊர் ஆகும்.
புவியியல்
20.28°வ 73.02°கி என்ற ஆள்கூறுகள் அமைவிடத்தில் ஆம்லி அமைந்துள்ளது. சராசரியாக 26 மீட்டர் (85 அடி) உயர்வுத் தோற்றம் கொண்டுள்ளது.
மக்கள் தொகையியல்
2001 ஆம் ஆண்டு எடுக்கப்பட்ட இந்திய மக்கள் தொகை கணக்கீட்டின்படி இந்நகரின் மக்கள் தொகை 28,566 ஆகும். இம்மக்கள் தொகையில் 39 விழுக்காடு நபர்கள் ஆண்கள் மற்றும் 61 விழுக்காடு நபர்கள் பெண்கள் ஆவர். ஆம்லி நகரின் படிப்பறிவு சதவீதம் 70% ஆகும். இது நாட்டின் சராசரி படிப்பறிவு சதவீதமான 59.5% என்பதை விட அதிகமாகும். படிப்பறிவில் ஆண்களின் சதவீதம் 68% மற்றும் பெண்களின் படிப்பறிவு சதவீதம் 32% ஆகும். படோடு நகரின் மக்கள் தொகையில் 15 சதவீதத்தினர் ஆறு வயதிற்கு உட்பட்டவர்களாக உள்ளனர்.
மேற்கோள்கள்
பகுப்பு:தாத்ரா மற்றும் நகர் ஹவேலி பகுப்பு:தாத்ரா மற்றும் நகர் ஹவேலி பிரதேசத்திலுள்ள ஊர்களும் நகரங்களும்
ஊதிய எண்ணெய்
ஊதிய எண்ணெய் அல்லது சேதமுற்ற எண்ணெய் (Blown oil) என்பது உலா் எண்ணெய் ஆகும். இது ஆக்ஸிஜனேற்ற வினையில் மாற்றம் அடைகிறது.
விளக்கம்
உயா்வெப்பநிலையில் உலா் எண்ணெய்கைள பகுதி நேர ஆக்ஸிஜனேற்றம் செய்யும்போது எண்ணெயானது ஊதிவிடப்படுவதனால் சேதமடைகின்றன. ஊதியமுறையில் எண்ணெயின் வெப்பநிைலை 70 °C யிலிருந்து 120 °C வரை (158 to 248 °F) ஊயர்த்தப்பட்டு, காற்றானது எண்ணெய் திரவத்தின் வழியே செலுத்தப்படுகிறது. இந்த வினையின்படி C-O-C மற்றும் C-C குறுக்கு பிணைப்பு, ஹைட்ராக்ஸில் மற்றும் காா்பாக்சில் வினைச்செயல் தொகுதியை உருவாக்குகிறது. ஊதிய எண்ணெயானது சூடுபடுத்தப்படும் எண்ணெயிலிருந்து (Stand oil) வேறுபட்டது.
ஊதிய எண்ணெய்கள் வெப்பத்தில் மாற்றம் செய்யப்படும் எண்ணெய்களிடமிருந்து வேதியியல் ரீதியாக வேறுபடுகின்றன, இவை ஸ்டாண்டட் எண்ணெய்கள் எனப்படுகின்றன.
ஊதிய எண்ணெய், விதை எண்ணெய், கடுகு எண்ணெய், ஆமணக்கு எண்ணெய், சோயா எண்ணெய்களை உள்ளடக்கியது.
சான்றுகள்
பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள் பகுப்பு:எண்ணெய் பகுப்பு:பொருட்கள்
எண்ணிம நூலகம்
எண்ணிம நூலகம் (digital library, மின்னூலகம், மின்நூலகம்) என்பது எண்ணிம அல்லது மின்னியல் முறையில் நூல்கள், படங்கள், ஆவணங்கள், தகவல் தொகுப்புகளைச் சேகரித்து பாதுகாத்து வைத்திருக்கும் கணினி வழி அணுகக்கூடிய நூலகம் ஆகும். இதில் எண்ணிம உள்ளடக்கங்களை (Digital content) கணினி இணையம் மூலமாக தொலைவில் இருந்தே அணுகிப் பெறலாம். எண்ணிம நூலகம் என்பது ஒரு தகவல் மீட்டெடுப்பு ஒருங்கியம் (information retrieval system) ஆகும். எண்ணிம நூலகமானது மின் நூலகம் (electronic library), மெய்நிகர் நூலகம் (virtual library) போன்ற பெயர்களாலும் குறிப்பிடப்படுகிறது.
மிக விரிவான எண்ணிம உள்ளடக்கங்களைச் சேகரித்து, மேலாண்மை செய்து, பாதுகாத்து அதன் பயனர்களுக்கு அத் தொகுப்புகளை தேவைப்படும் போது தேவையான அளவில் எழுதப்பட்ட கொள்கை விதிகளின்படி அளிக்கும் இருப்பல்லாத அமைப்புக்கு எண்ணிம நூலகம் என்று பெயர் என டெலோஸ் மின்னூலக உசாத்துணை முன்மாதிரி அமைவு (DELOS digital library reference model) விளக்கம் அளிக்கிறது.
எண்ணிம நூலக வகைகள்
எண்ணிம நூலகம் என்ற சொல்லுக்கு பல்வகை எண்ணிமத் தொகுப்புகள் மற்றும் அமைப்புகளை மேற்கோள் காட்டலாம். எனினும், ஓரமைப்பை மின்னூலகம் என்று குறிக்க, அந்த அமைப்பு தகவல்களைச் சேகரித்து மேலாண்மை செய்து அதைப் பயனர்கள் பெறும் வகையில் ஏற்படுத்தப்பட்டிருக்க வேண்டும். எனவே, சில இணையதளங்களைக் கூட மின்னூலகம் என்று வகைப்படுத்தலாம். மிகப் பரவலாக அறியப்பட்ட மின்னூலகங்கள் குறிப்பாக, பெர்சியசு திட்டம் (project perseus), குட்டென்பெர்க் திட்டம் (Project Gutenberg), ஐபிபிலியோ ஆகியவை இணையத்தைவிட பழமையானவை ஆகும். மேலும், உலகளாவிய இணையம் மற்றும் தேடு பொறிகளின் திறன் வளர்ச்சி ஆகியவற்றால் ஐரோப்பிய நூலகம், காங்கிரசு நூலகம் ஆகிய மின்னூலகங்கள் தற்போது இணைய பின்புலத்தை அடிப்படையாகக் கொண்டு மேம்படுத்தப்பட்டு வருகின்றன. பள்ளி, கல்லூரி, பொது நூலகங்களும் மின்னூல், ஒலி நூல், இசை, ஒளிப்படங்கள் போன்ற எண்ணிம உள்ளடக்கங்களை தரவிறக்கம் செய்வதற்கேற்ப மேம்படுத்தப்படுகின்றன.
ஓர் உள்ளடக்கம் உருவாக்கப்படும் போதே எண்ணிம அமைவில் இருந்தால் அதை இயல்பு எண்ணிம உள்ளடக்கம் (born-digit) என்றும், பருண்மையாக உள்ள புத்தகங்கள், காகிதங்களை எண்ணிம வடிவிற்கு மாற்றினால் அதை எண்ணிமப்படுத்திய உள்ளடக்கம் (digitized)) என்றும் அழைக்கலாம். இருப்பு வடிவிலும், எண்ணிம வடிவிலும் உள்ளடக்கத் தொகுப்புகளைக் கொண்டுள்ள நூலகத்திற்கு கலப்பு நூலகம் (hybrid library) என்று பெயர். காட்டாக, அமெரிக்கன் மெமரி (American Memory) என்பது காங்கிரசு நூலகத்தில் உள்ள ஒரு எண்ணிம நூலகம் ஆகும். சில இன்றியமையா எண்ணிம நூலகங்கள் நீண்ட நாளைய ஆவணக் காப்பகங்களாகவும் செயல்படுகின்றன. எ.கா. ஈபிரிண்ட் ஆர்க்சிவ் ((ePrint arXiv)), இணைய ஆவணகம் (Internet Archive).
கல்வியக களஞ்சியங்கள்
பெரும்பாலான கல்வி நிலையங்கள் அவற்றின் புத்தகங்கள், கட்டுரைகள், ஆராய்ச்சிக் குறிப்பேடுகள், வெளியீடுகள் ஆகியவற்றைக் கொண்டு கல்வியக களஞ்சியமாக மாற்றி வருகின்றன. அவை இயல்பு எண்ணிம அல்லது எண்ணிமப்படுத்திய உள்ளடக்கங்களாக அமைந்துள்ளன. இவற்றில் பல களஞ்சியங்கள் அவற்றின் உள்ளடக்கங்களை பொதுமக்களும் சில விதிகளுக்குட்பட்டு பயன்படுத்த அனுமதிக்கின்றன. கல்வியக மற்றும் நிறுவனங்களின் இலவச களஞ்சியங்கள் சில வேளைகளில் எண்ணிம நூலகங்கள் என்றே அழைக்கப்படுகின்றன.
எண்ணிம ஆவணங்கள்
ஆவணங்கள் என்பவை நூலகங்கள் என்பதிலிருந்து வேறானவை. வழமையாக ஆவணங்கள் எனப்படுபவை,
ஆக்சுபோர்டு நூல் ஆவணகம் (The Oxford Text Archive) கல்வி சார்ந்த முதன்மை ஆதாரத் தகவல் உள்ளடக்கங்களைக் கொண்ட பழமையான எண்ணிம ஆவணகம் ஆகும்.
எண்ணிம நூலக முன்னோடிகள்
குட்டென்பர்க் திட்டம் (Project Gutenberg), கூகுள் புத்தக தேடி (Google Book Search), இணைய ஆவணகம் (Internet Archive),, கார்னெல் பல்கலைக்கழகம், காங்கிரசு நூலகத்தின் உலக மின்னூலகம் (World Digital Library),, மிச்சிகன் பல்கலைக்கழகத்தில் உள்ள மின்னூலகம், கார்னெகி மெலன் பல்கலைக்கழகத்தின் பத்து இலட்சம் புத்தகச் செயற்திட்டம் (Million Book Project) ஆகியவை எண்ணிம நூலக உருவாக்கம், மேலாண்மையில் முன்னோடிகள் ஆகும்.
தமிழ் மின்னூலகங்கள்
முதன்மைக் கட்டுரை: தமிழ் இணைய நூலகங்கள்
மின்னூலகத்தின் எதிர்காலம்
கூகுள், பத்து இலட்சம் புத்தகச் செயற்திட்டம், எம்எஸ்என், யாகூ போன்ற நிறுவனங்களில் பெருமளவிலான எண்ணிமப்படுத்தல் திட்டம் செயல்பட்டு வருகிறது. கூகுள், யாகூ, எம்எஸ்என் ஆகிய நிறுவனங்களின் முயற்சியால் புத்தகங்களைக் கையாள்வதிலும், காட்சிப்படுத்துதலிலும், புதிய தொழிற்நுட்பங்களான மின்னூல், ஒளி தகவேற்பி (optical character recognition) போன்றவற்றாலும் மின்னூலகம் மிக வேகமாக வளர்ந்து வருகிறது. நூலகங்களில் ஒலி, ஒளி உள்ளடக்கத் தொகுப்புகள் இருப்பது போல மின்னூலகமும் உருவாகி வருகின்றன.
மென்பொருள் கட்டமைப்பு
ஒரு மின்னூலகத்தை குறிப்பிட்ட மென்பொருள் களஞ்சியத்தின் அடிப்படையிலேயே உருவாக்க முடியும். காட்டாக, DSpace, Eprints, Fedora, dLibra (போலந்து), கிரீன்சுடோன் எண்ணிம நூலக மென்பொருள் (Greenstone Digital Library Software) ஆகியவற்றைக் குறிப்பிடலாம். 2009-ஆம் ஆண்டு பெடோரா காமன்ஸ் மற்றும் டிஸ்பேசு பவுண்டேசனும் இணைந்து டூராஸ்பேசு (DuraSpace) எனும் நிறுவனமாகியது. கட்டற்ற ஆவண தகவல் அமைவுக்கான (Open Archival Information System- OAIS) உசாத்துணை மாதிரி எண்ணிமப் பாதுகாத்தலுக்கான (digital preservation) கட்டமைப்பு வழிமுறைகளை வழங்குகிறது.
எண்ணிமப்படுத்தல்
கடந்த சில ஆண்டுகளில் நூல்களை எண்ணிமப்படுத்தலின் (digitize) வேகம் அதிகரித்துள்ளது. மேலும் செலவு குறைவான வழிமுறைகளும் பெருகியுள்ளதால் ஓராண்டுக்கு லட்சக்கணக்கான நூல்களை எண்மயப்படுத்தி மின்னூலகம் உருவாக்குதல் எளிதாகி உள்ளது.
தேடுதல்
பெரும்பாலான மின்னூலகங்கள் அவற்றின் உள்ளடக்கங்களைத் தேடிக் கண்டடைய அனுமதிக்கின்றன. இந்த தகவல்கள் காணவியலா தளத்தில் அமைக்கப்பட்டுள்ளதால் அதை தேடுபொறிகள் எளிதில் கண்டடைய முடியாது. சில மின்னூலகங்கள் அதற்கென பக்க வரைபடத்தைக் கொண்டிருக்கும். அதன் மூலம் தேடுபொறியானது தகவல்களைக் கண்டடையும். மின்னூலக ஐக்கிய அமைப்பில் தேடுவதற்கு இரண்டு பொதுவான வழிமுறைகள் உள்ளன. 1.பகிர்ந்தளிக்கப்பட்ட தேடுதல், 2. சேமிக்கப்பட்ட மிதப்புத் தகவலில் (meta data) தேடுதல்.
பகிர்ந்தளிக்கப்பட்ட தேடுதல்
பல தேடுதல் வேண்டுகோள்களை ஓர் அமைவில் உள்ள இணையான பல்வேறு வழங்கிகளுக்கு ஒரு வாங்கி அனுப்பும். முடிவுகள் அனைத்தும் சேகரிக்கப்பட்டு, நகல்கள் நீக்கப்பட்டு அல்லது ஒன்றாக்கப்பட்டு திரும்பவும் வாங்கிக்கு அளிக்கப்படுகிறது. Z39.50 போன்ற நெறிமுறைகள் (protocol) பகிர்ந்தளிக்கப்பட்ட தேடுதலில் அதிகம் பயன்படுத்தப்படுகின்றன. பொருளடக்கம், சேமிப்பு போன்ற தகவல் செறிந்த பணி அந்த ஐக்கியத்தில் உள்ள வழங்கிகளிடம் விடப்படுகிறது என்பது இம்முறையின் பயனாகும். ஒவ்வொரு தகவல் தொகுப்பின் பல்வேறு திருப்பல், தர வரிசைப்படுத்தல் திறனைப் பொருத்து இந்த தேடுஞ் செயலமைப்பு மட்டுப்படுத்தப்படுகிறது. இதனால் மிகப் பொருத்தமான முடிவுகளை தொகுப்பதை கடினமானதாக்குகிறது.
சேமிக்கப்பட்ட மிதப்புத் தகவலில் தேடுதல்
ஏற்கெனவே ஐக்கிய நூலகங்களில் இருந்து சேகரித்து உள்ளமைவுகளில் வைக்கப்பட்டிருக்கும் தகவல்களில் தேடுவதாகும். ஒரு தேடுதல் நடத்தப்படும்போது, தேடுஞ் செயலமைப்பு மின்னூலகத்தில் தொடர்பு கொண்டு தேட வேண்டியதில்லை. அது ஏலவே உள்ளமைவு பிரதி அமைப்பில் கொண்டுள்ள தகவல்களிலேயே தேடிக் கண்டடையலாம். மற்ற மின்னூலகங்களுடன் தொடர்பு கொண்டு அனைத்து தொகுப்புகளையும் அன்றாடம் பெற்று தகவல் திருப்பலை (indexing) இம்முறையில் மேம்படுத்தி வைத்திருக்க வேண்டும். இதன் மூலம் புதிய மற்றும் மேம்படுத்தப்பட்ட ஆதாரங்களை எளிதில் தேடிக் கண்டடையலாம்.
தேடுஞ் செயலமைப்பு திருப்பல், தரவரிசை நெறிமுறைகளில் தனது முழுக் கட்டுப்பாட்டைக் கொண்டுள்ளதால் மிகப் பொருத்தமான முடிவுகளை வழங்கும் என்பதே இதன் சிறந்த பயனாகும். அதே வேளை, தகவல்களை சேகரித்தல், பொருளடக்க அமைவு ஆகியவை மிக அதிக தகவல் செறிந்த தன்மையது ஆதலால் இம்முறை செலவு மிக்கது என்பது இதன் பின்னடைவாகும்.
நன்மைகள்
இருவகையான நூலகத்திலும் உள்ளடக்க வகைப்படுத்தல் செய்தாலும், எண்ணிம நூலகத்தின் வகைப்பாடானது மிகப் புதிய நுட்பங்களைப் பயன்படுத்துகிறது. இதனால் எளிதான உள்ளீடுகளைக் கொண்டு நூல்கள், ஆவணங்கள், ஒலி, ஒளிக் குறிப்புகளை எளிதில் பெற முடியும். மேலும், விக்கிப்பீடியா, வலைப்பதிவுகள் போன்றவற்றில் இருந்தும் தகவல்களைப் பெற முடியும். எண்ணிமப்படுத்துவதால் ஒரே தகவல்களை ஏராளமான பயனர்கள் ஒரே நேரத்தில் பெற முடியும். ஆனால் மரபான நூலகங்களில் நூல்களின் எண்ணிக்கை மிகக் குறைந்த அளவிலேயே இருப்பதால் ஒரு சிலருக்கு மட்டுமே அது கிடைக்கக் கூடியதாக இருக்கும்.
எந்நேரமும் செயல்படுதல்
இரவு, பகல் என்று எந்நேரமும் எண்ணிம நூலகத்தைப் பயனர்கள் பயன்படுத்த முடியும் என்பது மிகச் சிறந்த நன்மையாகும்.
பல்முனை அணுக்கம்
ஒரே தகவல் பல்வேறு தரப்பினரால் ஒரே நேரத்தில் பெற முடியும்.
தகவல் மீட்டெடுப்பு
அனைத்து உள்ளடக்கத்திலிருந்தும் தங்களுக்குத் தேவையான தகவல்களை பயனர்கள் எந்தவொரு சொல், பெயர், தலைப்பையும் உள்ளிட்டுப் பெற முடியும்.
பாதுகாத்தல்
எண்ணிமப்படுத்தல் என்பது தகவல்களை நீண்ட நாட்கள் பாதுகாப்பதற்கான ஒரே தீர்வு எனக் கூற முடியாது. ஆனால் அச்சில் இல்லாத நூல்கள், வரலாற்றுச் சிறப்பு மிக்க பழமை வாய்ந்த நூல்கள், ஆவணங்கள், படங்கள், குறிப்பேடுகள், செய்தித் தாட்கள் போன்றவற்றை எண்மயப்படுத்துதல் நலம் பயக்கும்.
மதிப்புக் கூட்டிய பயன்
படங்கள், ஒலி, ஒளித் தகவல்களை மேம்படுத்த முடியும். மேலும் கிடைத்தற்கரிய தகவல்களை செம்மைப்படுத்தி சேமித்து வைப்பதால் அவற்றை அழிவிலிருந்து காக்க முடிகிறது.
எண்ணிமப் பாதுகாப்பு
தொழிற்நுட்பம் காலந்தோறும் மாறிக் கொண்டிருக்கிறது. அதற்கேற்ப மின்னூலகமும் தொழில்நுடபத்தை மேம்படுத்த வேண்டும். நிலையில்லா தகவல் சேமிப்பில் இருந்து மிக நிலையான அமைப்பு, நிரல் மொழி அல்லது இயங்கமைப்புக்கு இடப்பெயர்ச்சி செய்ய வேண்டும். இல்லாதொழியும் நிலையில் உள்ள ஆவணங்கள், தகவல்களை இடப்பெயர்ச்சி செய்வதன் மூலம் அவற்றைக் காப்பாற்றலாம். இவ்வாறான இடப்பெயர்ச்சி (migration) அழியும் நிலையில் உள்ள ஆவணங்களைக் காப்பாற்ற குறுகிய காலத் தீர்வாக அமைந்தாலும் கணினி தொழில்நுட்பம் நாளுக்கு நாள் முன்னேறி வருவதால் இடப்பெயர்ச்சி என்பது முடிவில்லா செயல்பாடாக மாறி வருகிறது. மேலும், புதிய இயங்கமைப்பு அல்லது நிரல் மொழிக்கு தகவல்களை இடப்பெயர்ச்சி செய்யும் போது, தகவல் இழப்புக்கும் வாய்ப்பு ஏற்படுகிறது.
ஏராளமான ஓவியத் தகவல்கள் உலகெங்கிலும் உள்ள நூலகங்களில் பயன்படுத்தப்படாமல் இருக்கின்றன. ஏனெனில், அதை எண்மயமாக்கத் தேவையான தொழில்நுட்பம் இல்லாததே காரணமாகும். மேலும், வளரும் தொழில்நுட்பத்துக்கு ஏற்ப தகவல் இடப்பெயர்ச்சி செய்வதால் செலவு மிகுந்து வருகிறது. இதனால் எண்மப் பாதுகாப்பு என்பது மிகச் சிக்கலாகி வருகிறது.
வெளி இணைப்புகள்
பகுப்பு:எண்ணிம நூலகங்கள் பகுப்பு:நூலகவியல்
மூன்று முகம்
மூன்று முகம் (Moondru Mugam) 1982- ஆம் ஆண்டு வெளி வந்த தமிழ் திரைப்படம். இதில் நடிகர் ரஜினிகாந்த் மூன்று வேடங்களில், அதாவது அலெக்ஸ்பாண்டியன், அருண், ஜோன் ஆகிய பாத்திரங்களில் நடித்துள்ளார். இது 250 நாட்கள் ஓடி சாதனை புரிந்த வெற்றித் திரைப்படம் ஆகும். 1982இல் தமிழக அரசின் சிறந்த நடிகர் விருதினை ரஜினிகாந்த் பெற்றுக்கொண்டார். இத்திரைப்படத்திற்கான பாடல்களை வாலி, வைரமுத்து மற்றும் முத்துலிங்கத்தினால் எழுதப்பட்டதுடன், திரைப்படம் சங்கர்கணேசினால் இசையமைக்கப்பட்டது.
இந்த திரைப்படம் ஹிந்தியிலும் ரஜினிகாந்தை வைத்து மீள இயக்கப்பட்டதுடன் அதில் ரதி அக்னிகோர்த்தி, காதர் கான் ஆகியோர் நடித்தனர்.
பாடல்கள்
இத்திரைப்படத்திற்கு சங்கர் கணேஷ் இசையமைத்தனர். பாடல் வரிகளை வாலி, முத்துலிங்கம், வைரமுத்து ஆகியோர் இயற்றியிருந்தனர்.
பாண்டியன் சுரம் தீர்த்த படலம்
ஆதாரங்கள்
பகுப்பு:திருவிளையாடல்கள்
எம். செல்லையா
'''எம். செல்லையா' (M. Chelliah'') என்பவர் இந்திய அரசியல்வாதி மற்றும் முன்னாள் சட்டமன்ற உறுப்பினர் ஆவார். செல்லையா விருதுநகர் மாவட்டம் வத்திராயிருப்பில் 1927ஆம் ஆண்டு நவம்பர் 10ஆம் நாள் பிறந்தார். இவர் இந்திய தேசிய காங்கிரசு கட்சியினைச் சார்ந்தவர். 1962ஆம் நடைபெற்ற சென்னை மாநில சட்டமன்றத் தேர்தலில் திருவில்லிப்புத்தூர் தொகுதியில் இந்திய தேசிய காங்கிரசு வேட்பாளராகப் போட்டியிட்டுத் தமிழ்நாடு சட்டப் பேரவை உறுப்பினராகத் தேர்ந்தெடுக்கப்பட்டார்.
மேற்கோள்கள்
பகுப்பு:3 ஆவது தமிழ்நாடு சட்டமன்ற உறுப்பினர்கள் பகுப்பு:இந்திய தேசிய காங்கிரஸ் அரசியல்வாதிகள்
கல்லானைக்குக் கரும்பருத்திய படலம்
சுருக்கம்
இறைவன் அபிசேகப் பாண்டியனுக்கு முக்தி அளிக்க எண்ணி மதுரைக்கு எல்லாம் வல்ல சித்தராக உருமாறி வந்தார். மக்களுக்கு அவர் செய்யும் சித்துகளைக் கேள்வியுற்ற மன்னன் சித்தரை அழைத்துவர மந்திரிமார்களை அனுப்பினார். ஆனால் அரசனே தன்னை வந்து காண வேண்டும் என்று சித்தர் மந்திரிகளைத் திருப்பி அனுப்பிவிட்டார்.
மந்திரிகள் வந்து சித்தர் கூறியதைத் தெரிவித்தும், அரசனே சித்தரைக் காணச் சென்றார். அங்குக் கூடியிருந்த மக்கள் அரசனுக்கு வணக்கத்தினைத் தெரிவித்து விலகி நின்றனர். அரசன் ஏன் சித்துகளை மதுரையில் வாழும் மக்களிடம் செய்து காட்டுகின்றார்கள். தங்களுக்கு என்ன வேண்டும் என்று கேட்டான். அதற்குச் சித்தர், தான் காசியிலிருந்து வருவதாகவும், தனக்கு ஒன்றும் தேவையில்லை என்றும், வேண்டுமானால் அரசன் வேண்டுவதைக் கேட்டுப் பெறலாம் என்றும் கூறினார்.
அரசன் சித்தரைச் சோதிக்க அருகில் கரும்பு வைத்திருந்த ஒருவரிடம் வாங்கி, இக்கரும்பினை இந்திர விமானத்தைத் தாங்கும் கல்யானை உண்ணும்படி செய்ய வேண்டும் என்றார். அதனை ஏற்ற சித்தர் கல்யானையைப் பார்க்க அக்கல்யானைக்கு உயிர்வந்து மன்னன் தந்த கரும்பினைத் தின்றது. அத்துடன் மன்னன் அணிந்திருந்த முத்துமாலையை பிடுங்கி உண்டது. இதனால் அரசன் கோபம் கொள்ள, சித்தரைக் காவலர்கள் தாக்க வந்தார்கள். சித்தர் காவலர்களைப் பார்க்க அனைவரும் சிலையாக நின்றனர்.
அரசன் சித்தரிடம் மன்னிப்புக் கேட்டு, தனக்குப் பிள்ளை வரம் வேண்டினான். அதைத் தந்த சித்தர் மறைந்தார். அபிஷேகப் பாண்டியனுக்கு விக்ரமன் என்ற ஆண்குழந்தை பிறந்து பல கலை கற்றுச் சிறந்து விளங்கினான். அபிசேகப் பாண்டியன் மகனுக்குப் பட்டாபிசேகம் செய்து முக்தி அடைந்தார்.
பெருமணம் ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவண்ணாமலை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
தீபா கர்மாகர்
தீபா கர்மாகார் (দিপা কর্মকার; பிறப்பு 9 ஆகத்து 1993, அகர்தலா) என்பவர் ஒரு இந்திய கலைநய சீருடற்பயிற்சி (ஜிம்னாஸ்டிக்) விராங்கனையாவார். இவர் திரிபுரா மாநிலத்தைச் சேர்ந்தவர். இவர் இந்தியாவின் சார்பாக 2016 கோடை ஒலிம்பிக்கில் பங்கேற்ற ஒரே சீருடற்பயிற்சி மெய்வல்லுநர் ஆவார். ஒலிம்பிக் போட்டியொன்றில் இந்தியாவின் சார்பாக பங்கேற்ற முதல் பெண் சீருடற்பயிற்சியாளரும் இவரேயாவார். இரியோ ஒலிம்பிக் போட்டியில் பெண்களுக்கான தனிநபர் போட்டியில் குதிரை தாவுதல் போட்டியில் 15.066 புள்ளிகள் எடுத்து நான்காவதாக வந்தார்; மூன்றாவதாக வந்த சுவிட்சர்லாந்தின் கியுலியா இசுடெய்ன்கிருபர் பெற்ற 15.216ஐ விட 0.015 புள்ளிகளில் மயிரிழையில் வெங்கலப் பதக்கத்தைத் தவறவிட்டார்.
இவர்  2014 பொதுநலவாய விளையாட்டுப் போட்டிகளில் வெண்கலப் பதக்கத்தை வென்று தனக்கான அங்கீகாரத்தைப் பெற்றார். இந்திய விளையாட்டு வரலாற்றில் இந்தச் சாதனைபடைத்த முதல் பெண் சீருடற்பயிற்சி வீராங்கனை இவரேயாவார். . மேலும் இவர் புராடுநோவா என்னும் ஆபத்தான விளையாட்டான அந்தரத்தில் இரண்டு குட்டிக்கரணங்கள் போட்டு கால்பதிக்கும் விளையாட்டில் இதுவரை வெற்றிகரமாக விளையாடி முடித்த ஐந்து பெண்களில் இவரும் ஒருவர் ஆவார். மேலும், இவர் பங்குபெற்ற போட்டிகளில் அதிகபட்சமாக (15.100) புள்ளிகள் எடுத்துச் சாதனைப் புரிந்துள்ளார். மேலும் இவர் 2015 ஆண்டு சப்பானில் நடந்த ஏ.ஆர்.டி.ஆசிய சீருடற்பயிற்சி போட்டிகளில் கலந்துகொண்டு வெண்கலப் பதக்கம் வென்றுள்ளார். இந்தச் சாதனைகள் மூலமாக இந்தியாவில் சீருடற்பயிற்சியில் மிக இளவயதில் சாதனைப் படைத்தவர். ஏப்ரல் 2016 அன்று இந்தியாவிலிருந்து ஒலிம்பிக்கில் சீருடற்பயிற்சி விளையாடுக்காகக் கலந்து கொள்ளத் தகுதி சுற்றில் 52.698 புள்ளிகள் பெற்று ஒலிம்பிக்கில் கந்துகொள்ளும் வாய்ப்பை பெற்றார். இதன்மூலம் கடந்த 52 ஆண்டுகளில் இந்தியாவில் இருந்து சீருடற்பயிற்சி விளையாட்டில் கலந்துகொள்ளும் முதல் இந்தியர் என்ற பெருமைக்குரியவரானார்.
2016 ஒலிம்பிக் போட்டி
2016 ஒலிம்பிக்கில் புராடுநோவா பிரிவில் கலந்து கொண்ட தீபிகா தகுதிச்சுற்றில் மிக சிறப்பாகச் செயல்பட்டு 14.833 புள்ளிகள் பெற்று இறுதிச்சுற்றுக்குத் தகுதிபெற்றார். இதன் மூலம் ஒலிம்பிக் போட்டியின் சீருடற்பயிற்சி பிரிவின் இறுதி சுற்றுக்குத் தகுதிபெற்ற முதல் இந்தியர் என்ற பெருமையைப் பெற்றார். இந்தப் போட்டியில் நாகாகாவது இடத்தைப் பிடித்து நூலிழையில் வெண்கலம் வெல்லும் வாய்ப்பை இழந்தார்.
மேற்கோள்கள்
பகுப்பு:1993 பிறப்புகள் பகுப்பு:வாழும் நபர்கள் பகுப்பு:இந்திய ஒலிம்பிக் வீரர்கள் பகுப்பு:திரிபுரா நபர்கள் பகுப்பு:இந்தியச் சீருடற்பயிற்சி விளையாட்டு வீரர்கள் பகுப்பு:இந்தியப் பெண் விளையாட்டு வீரர்கள் பகுப்பு:வங்காள மக்கள் பகுப்பு:Rio Olympic Editathon 2016 பகுப்பு:பத்மசிறீ விருது பெற்ற விளையாட்டுத்துறையினர்
பொலிவு வெப்பநிலை
ஓர் சாம்பல்பொருளின் \nu அதிர்வெண்ணில் கண்டறியப்பட்ட செறிவின் அளவைச் சமப்படுத்தி, ஓரு கரும்பொருள் தனது சூழலுடன் வெப்ப சமநிலையை அடைய உதவும் வெப்பநிலை பொலிவு வெப்பநிலை எனப்படும். இந்தக் கோட்பாடு வானொலி அதிர்வெண் வானியல் மற்றும் கோள் அறிவியல் போன்ற துறைகளில் உபயோகப்படுத்தப்படுகிறது.
மேற்கோள்கள்
பகுப்பு:விண்வெளி அறிவியல் பகுப்பு:இயற்பியல் பகுப்பு:கோள் அறிவியல்
கல்லனை அய்யனார் கோயில்
கல்லனை அய்யனார் கோயில் தமிழ்நாட்டில் மதுரை மாவட்டம், கல்லனை என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சாணாரப்பட்டி ஊராட்சி
சாணாரப்பட்டி ஊராட்சி (Sanarapatti Gram Panchayat), தமிழ்நாட்டின் சேலம் மாவட்டத்தில் உள்ள நங்கவள்ளி வட்டாரத்தில் அமைந்துள்ளது. இந்த ஊராட்சி, எடப்பாடி சட்டமன்றத் தொகுதிக்கும் சேலம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 9221 ஆகும். இவர்களில் பெண்கள் 4475 பேரும் ஆண்கள் 4746 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:சேலம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
தேசிய தொழினுட்பக் கழகங்கள்
தேசிய தொழில்நுட்பக் கழகங்கள்  (தே. தொ. க / N I Ts ), இந்தியாவின் முதன்மையான பொறியியல் மற்றும் தொழில்நுட்பக் கல்வி வழங்கும் கல்லூரிகளாகும். அவை துவக்கத்தில் மண்டல பொறியியல் கல்லூரிகள்  (RECs) என அழைக்கப்பட்டன. 2002ஆம் ஆண்டு, மனிதவள மேம்பாடு அமைச்சகம், இந்திய அரசு, துவக்கத்தில் இருந்த 17  மண்டல பொறியியல் கல்லூரிகளையும், படிப்படியாக, தேசிய தொழில்நுட்பக் கழகங்களாக மேம்படுத்த முடிவெடுத்தது. தற்போது அகர்த்தலாவில் அண்மையில் திறக்கப்பட்டதையும் சேர்த்து 20  தே. தொ.கழகங்கள் உள்ளன. இந்திய அரசு தேசிய தொழில்நுட்பக் கழகங்கள்(NIT) சட்டம் 2007 கீழ் இந்த 20  கல்லூரிகளையும் கொணர்ந்து அவை தன்னிச்சையாக இயங்க வழி வகுத்துள்ளது. இக்கல்லூரிகள் மண்டல மேம்பாட்டிற்காக ஒவ்வொரு பெரும் இந்திய மாநிலத்திலும் ஓர் தே.தொ.க அமையவேண்டும் என்ற அரசின் விதிகளுக்குட்பட்டு இந்தியாவெங்கும் விரவிக் கிடக்கின்றன. தே.தொ.க சட்டத்தின்படி, ஒவ்வொரு தே.தொ.கவும் தன்னிச்சையான தொழில்நுட்ப பல்கலைக்கழகமாக செயல்பட்டு தமது கல்வித்திட்டங்களையும் செயற்பாட்டுக் கொள்கைகளையும் தாமே வகுத்துக்கொள்கின்றன.
வரலாறு
பண்டிட் ஜவஹர்லால் நேருவின் கனவான அறிவியலிலும் தொழில்நுட்பத்திலும் சிறந்த இந்தியாவை உருவாக்குவதை நிறைவேற்றவும் பயிற்சி பெற்ற தொழில்நுட்பவியலாளர்களை வளர்த்தெடுக்கவும் இந்திய அரசினால் பதினான்கு மண்டல பொறியியல் கல்லூரிகள் 1959க்கும் 1965க்கும் இடைப்பட்ட காலத்தில் அமைக்கப்பட்டன. அவை போபால், அலகாபாத், கோழிக்கோடு, துர்காபூர், குருச்சேத்திரா, ஜம்செட்பூர், ஜெய்ப்பூர், நாக்பூர், ரூர்க்கேலா, ஸ்ரீநகர், சூரத்கல், சூரத், திருச்சிராப்பள்ளி, மற்றும் வாரங்கல் என்ற இடங்களில் அமைக்கப்பட்டன. மேலும் மூன்று கல்லூரிகள் 1970 மற்றும் 1990களுக்கிடையே சில்சார், அமீர்பூர், மற்றும் ஜலந்தர் ஆகிய இடங்களில் நிறுவப்பட்டன. ஒவ்வொன்றுமே மைய அரசு மற்றும் மாநில அரசின் கூட்டு நிறுவனமாகும். அண்மையில் மனிதவள மேம்பாடு அமைச்சகம் மேலும் மூன்று கல்லூரிகளுக்கு, பாட்னா (பிகார் பொறியியல் கல்லூரி - 110 ஆண்டு வரலாறுள்ள கல்லூரி), ராய்பூர் (அரசு பொறியியல் கல்லூரி), மற்றும் அகர்தாலா (திரிபுரா பொறியியல் கல்லூரி), தேசிய தொழில்நுட்பம் கல்லூரி தகுதி வழங்கியுள்ளது. மாநிலங்களின் தேவைக்கேற்பவும் செயல்படுத்தக் கூடியதாயினும் வருங்கால தே.தொ.கழகங்கள் முற்றிலும் புதியதாகவோ அல்லது ஏற்கனவே உள்ள அரசு பொறியியல் கல்லூரியினை மேம்படுத்தியோ அமைக்கப்படும். இவ்வகையில் முற்றிலும் புதியதாக வடகிழக்கு மாநிலமான மணிப்பூரின் இம்ஃபால் நகரில் 21வது தே.தொ.க ரூ.500 கோடி செலவில் அமைக்கப்பட்டு வருகிறது. இருபது தே.தொ.கழகங்களுமே இளங்கலை,முதுகலை மற்றும் முனைவர் பட்டங்களுக்கான பாடதிட்டங்களை பொறியியல் மற்றும் தொழில்நுட்பத்தின் பல்வேறு துறைகளில் வழங்கி வருகின்றன. துவக்கத்தில் மண்டல பொறியியல் கல்லூரிகளாக இருந்தபோது பட்டமேற்படிப்பிற்கான முழு செலவுகள் மற்றும் மற்ற படிப்புகளுக்கான மீண்டும் எழாத செலவுகளையும் மைய அரசு ஏற்றது. மாநில அரசும் மைய அரசும் அன்றாட செலவுகளை சரிசமமாகப் பகிர்ந்து கொண்டன. ஆனால், தே.தொ.கவாக மேம்படுத்திய பிறகு, மைய அரசே இக்கல்லூரிகளின் அனைத்து செலவுகளையும் மேற்கொள்கிறது. கூடுதல் இ.தொ.கழகங்கள் அமைக்க பல மாநிலங்களிலிருந்தும் எழுந்த கோரிக்கைகளைக் கருத்தில் கொண்டு அன்றிருந்த மனிதவளத்துறை அமைச்சர் முரளி மனோகர் ஜோஷி மண்டல பொறியியல் கல்லூரிகளை தேசிய தொழில்நுட்பக் கழகங்களாக மேம்படுத்த முடிவு செய்தார். 2003ஆம் ஆண்டு அனைத்து மண்டல பொறியியல் கல்லூரிகளும் மைய அரசால் ஏற்றுக்கொள்ளப்பட்டன.
அண்மைய மாற்றங்கள்
2002 முதல், இந்திய அரசின் மனிதவள மேம்பாடு அமைச்சகம் படிப்படியாக அனைத்து (17) மண்டல பொறியியல் கல்லூரிகளும் தேசிய தொழில்நுட்பக் கழகங்களாக மேம்படுத்தப்பட்டுள்ளது. மண்டல பொறியியல் கல்லூரிகளின் பங்களிப்பையும் அவற்றின் முன்னாள் மாணவர்களின் சாதனைகளையும் கருத்தில் கொண்டு அவற்றின் திறனை இந்திய தொழில்நுட்பக் கழகங்களைப் போன்று வளர்த்தெடுக்க இந்த மேம்பாடு செய்யப்பட்டது. இந்த மேம்பாட்டின் வாயிலாக அவற்றிற்கு வருடாந்திர நிதி கூடுதலாக்கப்பட்டும், கூடுதல் வேலை தன்னாட்சியும் வழங்கப்பட்டுள்ளது. மேலும் அவை நிகர்நிலை பல்கலைக்கழகங்களாக தகுதி வழங்கப்பட்டு தாமே பட்டங்கள் வழங்கும் அதிகாரமும் வழங்கப்பட்டுள்ளது. இவை இக்கல்லூரிகளில் கல்வித்தரத்தை வெகுவாக மேம்படுத்தி யுள்ளன. இந்த மாற்றங்கள் மைய அரசு ஏற்படுத்திய உயர்மட்ட மீளாய்வுக் குழு(HPRC) வின் பரிந்துரைகளின்படி செய்யப்பட்டன. முனைவர். ஆர்.ஏ. மாஷேல்கர்தலைமையில் அமைந்த இக்குழு "வருங்கால ம.பொ.கல்லூரிகளின் கல்விச்சிறப்பிற்கான திட்ட முன்வரைவு (Strategic Road Map for Academic Excellence of Future RECs)" என்ற அறிக்கையை 1998ஆம் ஆண்டு அரசிடம் அளித்தது.
2008ஆம் ஆண்டிலிருந்து தே.தொ.கவின் சராசரி ஆண்டு நிதி ரூ.50 கோடியாக கூடுதலாக்கப்பட்டுள்ளது. ஒவ்வொரு தே.தொ.கவும் உலக வங்கியிடமிருந்து ரூ.20 -25 கோடிகள் தொழில்நுட்பக் கல்வி தரமேம்பாட்டுத் திட்டத்தின் (TEQIP) கீழ் பெறுகிறது. இந்த திட்டம் நாட்டின் பொறியியல் கல்லூரிகளின் தரத்தை உயர்த்த மனிதவள மேம்பாடு அமைச்சகத்தால் ஒருங்கிணைக்கப்படுகிறது. தே.தொ.கழகங்களில் மாணவர் சேர்க்கை ஆண்டுக்கு 800,000 பேர் பங்கேற்கும் அனைத்திந்திய பொறியியல் நுழைவுத் தேர்வு (AIEEE ) தேர்வு மூலம் நிகழ்கிறது. இந்த மேம்பாட்டிற்குப் பிறகு, மாணவர் தரம், மேலாண்மை அமைப்பு, கல்வித்திட்ட ஆராய்வு மற்றும் மாணவர் வேலைவாய்ப்பு என்ற வகைகளில் பெரும் முன்னேற்றத்தை இக்கல்லூரிகள் எட்டியுள்ளன.
வருங்காலம்
நாடாளுமன்றத்தின் இரு அவைகளிலும் தேசிய தொழில்நுட்பக் கழகங்கள் சட்டம், 2007 நிறைவேற்றப்பட்டுள்ளது. இச்சட்டத்தில் குறிப்பிடப்பட்டுள்ள மாற்றங்கள் 2007-2008 கல்வியாண்டிலிருந்து நடப்புக்கு வருகின்றன. 15 ஆகஸ்ட் 2007 முதல் நடப்புக்கு வரும் இச்சட்டம் ஒவ்வொரு தே.தொ.கழகத்தையும் நாட்டின் முதன்மையான கல்விக்கழகமாக அறிவிக்கிறது. இவை உலக அளவில் சிறந்த தொழில்நுட்பக் கல்விக்கான கல்விக்கூடமாக விளங்க வெகு தொலைவு செல்ல வேண்டியுள்ளது. இருப்பினும், இந்தியாவிலுள்ள பெரும்பாலான கல்லூரிகளுக்கும் இதே நிலை நிலவுகிறது. வருங்கால தே.தொ.க மாணவர்கள் இவற்றின் மதிப்பை பலமடங்கு உயர்த்துவார்கள் என எதிர்பார்க்கலாம். இத்தகைய உலகளாவிய சிறப்புநிலை எய்த செய்ய வேண்டுவன:
வெளி இணைப்புகள்
பகுப்பு:இந்திய பல்கலைக்கழகங்கள் பகுப்பு:நேரு ஆட்சி பகுப்பு:இந்தியக் கல்வி அமைச்சகம்
எண்ணாநகரம் ஊராட்சி
எண்ணாநகரம் ஊராட்சி (Ennanagaram Gram Panchayat), தமிழ்நாட்டின் கடலூர் மாவட்டத்தில் உள்ள கீரப்பாளையம் வட்டாரத்தில் அமைந்துள்ளது. இந்த ஊராட்சி, புவனகிரி சட்டமன்றத் தொகுதிக்கும் சிதம்பரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 734 ஆகும். இவர்களில் பெண்கள் 390 பேரும் ஆண்கள் 344 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:கடலூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
1709
1709 (MDCCIX) ஒரு செவ்வாய்க்கிழமையில் துவங்கிய ஒரு கிரிகோரியன் சாதாரண ஆண்டு (நெட்டாண்டு அன்று) ஆகும். 11 நாட்கள் பின்தங்கிய பழைய ஜூலியன் நாட்காட்டியில் இது சனிக்கிழமையில் ஆரம்பமானது.
மிளைகிழான் நல்வேட்டனார்
மிளைகிழான் நல்வேட்டனார் மிளை என்னும் ஊரில் பிறந்தவராதலால், இவர் மிளை கிழான் நல்வேட்டனார் என்னும் பெயர் பெற்றார். இவர் ஐந்திணைகளைப் பற்றியும் பாடல் இயற்றியுள்ளார்.இவர் பாடியனவாக நற்றிணையில் நான்கு பாடலும், குறுந்தொகையில் ஒன்றுமாக ஐந்து பாடல் உள்ளன. இவர் சங்க காலத்தவர்.
மேற்கோள்கள்
பகுப்பு:துப்புரவு முடிந்த திருப்பூர் மாவட்ட ஆசிரியர்கள் தொடங்கிய கட்டுரைகள் பகுப்பு:தமிழ்ப் புலவர்கள்
தானியங்கி
thumbnail|right|250px|thumb|அசிமோ, ஒரு மனித உருக்கொண்ட தானியங்கி ஹோண்டா தயாரிப்பில் உருவானது.
ஒரு தானியங்கி என்பது நடைமுறையில் உண்மையான இயந்திர வடிவுடைய மெய்நிகர் முகவர் ஆகும். செயல்முறைப்படி, மேலும் அது கணினி வழிகாட்டுதல் மற்றும் மின்சுற்றுக்களின் மூலம் இயங்கும் இடுபணிகளை தானாக நிறைவேற்றவல்ல திறன் படைத்த ஒரு வழக்கமான மின்னாற்றல் இயக்கவியல் இயந்திரம் ஆகும். மற்றுமொரு பொதுவான குணநலன் யாதெனில் அதன் தோற்றம் அல்லது அசைவுகள் மூலம் ஒரு தானியங்கி அடிக்கடி அதற்கென்று உரிய ஒரு நோக்கம் அல்லது காரகம்-செயலாண்மையை நிறைவேற்றுகிறது. இது பகுதி தன்னிசையானதகவோ அல்லது முழு தன்னிசையானதாகவோ இருக்கலாம்.
சொற்பொருள் விளக்கங்கள்
thumbnail|ஒரு குடற்பகுதியின் அறுவை சிகிச்சை செய்யும் தானியங்கிஇயல்
தானியங்கி என்ற சொல்லானது நடைமுறையின்படி உண்மையான தானியங்கிக்கள் மற்றும் மெய்நிகர் மென்பொருள் முகவர், இரண்டையும் ஒருசேரக் குறிப்பிடும், ஆனால் மெய்நிகர் மென்பொருள் முகவரானது வழக்கமாக bot என்று அழைக்கப்படும். இயந்திரங்களுக்குரிய தகுதியை தானியங்கிக்கள் பெற்றுள்ளதா என்பதில் கருத்த் வேறுபாடுகள் நிலவினாலும் பொதுவான ஒத்த கருத்துடைய வல்லுனர்கள் மற்றும் பொது மக்களிடையே நிலவுவது யாதெனில் தானியங்கிக்கள் பின்வரும் அனைத்து அல்லது ஒருசில வேலைகளை திறன்படக் செய்யகூடியது அவை: சுற்றிலும் நகர்வது, இயந்திர கை, கால் போன்ற பக்க உறுப்புகளை இயக்குவது, சுற்றுப்புற சூழ்நிலைகளை உணர்ந்து அதற்கு தகுந்தாற் போல் நடப்பது, நுண்ணறிவு நடத்தை முறையை வெளிப்படுத்துவது, அதிலும் குறிப்பாக மனிதர்கள் அல்லது பிறமிருகங்கள் நடந்து கொள்வதை அதேபோல் நடித்துக்காட்டுவது ஆகியனவாகும்.
இன்று வியாபார மற்றும் தொழில் ரீதியில் தானியங்கிக்கள் பல்வேறு பட்ட தொழில்களை செலவு பிடிக்காமல் அதிக துல்லியமாகவும் மனிதர்களைக் காட்டிலும் நம்பகமாகவும் செய்ய முடிகின்றது. மேலும் அவைகள் அழுக்கு படர்ந்த வேலைகள், மற்றும் அபாயகரமான வேலைகள் அல்லது மனிதர்களுக்கு ஊக்கம் குன்றிய மற்றும் பொருத்தமில்லாத வேலைகள் யாவும் முடித்துவிட பயன்படுகின்றன. தானியங்கிக்கள் பரவலாக பொருள் உற்பத்தி, ஒருங்கு திரட்டுதல், கட்டி வைத்தல், போக்கு வரவு, நிலம் அகழ்வது மற்றும் விண்வெளி ஆய்ந்து அறிதல், அறுவை உபகரணங்கள், ஆயுதங்கள் செய்தல், ஆய்வுக்கூட ஆராய்ச்சி, மற்றும் நுகர்வோர் மற்றும் தொழில்துறையின் பொருள்கள் செய்தல் போன்ற அனைத்துத் துறைகளிலும் பயன்படுத்தப்பட்டுவருகின்றன
இவை உணர்த்தும் தூரத்தில் இருந்து கட்டுப்படுத்தக் கூடியதாகவோ அல்லது பிரத்தியேகமான மென்பொருளால் மனிதர்களின் தலையீடு இன்றி கட்டுப்படுத்தப்படுபடுபவைகளாகவோ இருக்கலாம். செயற்கையான உதவியாளர்கள் மற்றும் தோழர்கள் பற்றிய கதைகள் அவைகளை உருவாக்கியது பற்றியும் நெடுங்காலமாகவே நிலவி வருவதால் இருபதாம் நூற்றாண்டில்தான் முற்றிலும் தானியங்கும் இயந்திரங்கள் தோன்றி வந்தன. எண்மம் மற்றும் திட்டமிடுதல் அடிப்படையில் இயங்கும் தானியங்கிட், 1961 இல் முதன்முதலில் யுனிமேட் பெயரில் நிறுவப்பட்டது, அது ஒரு அச்சு வார்ப்புப் படிவ இயந்திரத்தில் உலோக வெப்பத் துண்டுகளைத் தூக்கிக் குவியல் குவியலாக அடுக்கி வைக்க பயன்படுத்தப்பட்டது.
பல்வேறு நாடுகளில் இருக்கும் தானியங்கிகளின் எண்ணிக்கையை எவ்வளவு என்று ஒப்பிட்டுக் கூறுதல் மிகவும் கடினமானதாகும், ஏனெனில் ஒரு 'தானியங்கி' பற்றிய வரையறைகள் பல்வகைகளாக உள்ளன. தரஅளவுப்பாடு பற்றிய ஒரு சர்வதேச அமைப்பு, ஐஎஸ்ஓ 8373 செய்துள்ள வரையறையானது: 'தானியங்கி' என்பது "ஓர் சுயகட்டுப்பாடு கொண்டதும், மறுதிட்ட அமைப்பும் மற்றும் பல்நோக்கும் கொண்டதுமான இயந்திரமாகும். மேலும் அது திட்டஅமைப்பில் சூழ்ச்சித்திறன் இரண்டு அல்லது அதற்கும் மேற்பட்ட அச்சுகளில் இயங்கும் வல்லமை கொண்டதாகும். அவைகள் ஒரு குறிப்பிட்ட இடத்திலோ அல்லது தானியங்கும் வகையிலோ அமையப் பெற்றிருக்கலாம். எல்லாமே தொழிலியல் தானியங்கு பயன்பாட்டிற்காகவே அமைந்துள்ளன." இந்த வரையறையை சர்வதேச தானியங்கி இயல்முறைகள் நிறுவனம், ஐரோப்பியன் தானியங்கி இயல்முறைகள் ஆராய்ச்சி வலைதளம், மற்றும் பல்வேறு நாடுகளின் தரஅளவுக் குழுக்கள் யாவுமே பயன்படுத்தி வருகின்றன.
ஓவ்வொருவரையும் திருப்திப்படுத்தக் கூடிய வரையறை எதுவுமில்லை, பலர் அவர்களுக்குகந்ததையே கொண்டுள்ளனர். எடுத்துக்காட்டாக, ஜோசெப் எங்கள் பெர்கர் என்னும் ஒரு தொழில்துறை சார்ந்த தானியங்கி இயல்முறைகளின் முன்னோடி, "ஒரு தானியங்கி என்னவென்று என்னால் வரையறை செய்ய முடியாது, ஆனால் அதில் ஒன்றைப் பார்த்த உடனே நான் தெரிந்துகொள்வேன்" என்று ஒருமுறை குறிப்பிட்டுச் சொன்னார் பிரிட்டானிக்கா கலைக்களஞ்சியத்தின்படி, ஒரு தானியங்கி என்பது,"மனித முயற்சிகளுக்கு மாற்றாக உள்ள சுயமாக இயங்கும் இயந்திரமாகும். அது தோற்றத்தில் மனிதர்கள்போல இல்லாமல் இருக்கலாம், ஆனால் மனிதர்கள் போல காரியங்களை அது நிறைவேற்றும்." மெர்ரியம்- வெப்ஸ்டர் அகராதியின்படி, "மனிதன் போலுள்ள ஓர் இயந்திரம் அது, நடப்பது, பேசுவது போன்ற சிக்கலான காரியங்களை நிறைவேற்றும்." என்ற வரையறையும் அல்லது "அது ஒரு வழிமுறை அடிக்கடி சிக்கலான செயல்களை தானாக மற்றும் மீண்டும் மீண்டும் நிறைவேற்றும்." அல்லது,"பின்புல இயக்கவிசையின் வழிகாட்டுதலில் தானியங்கு கட்டுப்பாடுகள் அது கொண்டதாகும்." என்ற வரையறைகளும் உள்ளன.
நவீன தானியங்கிக்கள் இறுக்கமான சுற்றுப்புறச் சூழ்நிலைக் கட்டுப்பாடுகள் மிக்கதாகும். ஒருங்கு கூடிய வரிசைகள் எதிர்பாராத தலையீடுகளுக்கு ஈடுகொடுக்கும் வண்ணம் அமைந்திருக்கும். இதன் காரணமாக, பல மனிதர்கள் அபூர்வமாகவே தானியங்கிகளை எதிர்த்துப் போராடுகின்றனர். எனினும், வீட்டுவேலைகள் செய்ய, தானியங்கிகளை குறிப்பாகத் துப்புரவு மற்றும் பராமரிப்புப் பணிகளுக்காக ஜப்பான் போன்ற வளர்ந்த நாடுகளில், ஜப்பான் போன்ற வளர்ந்த நாடுகளில், உபயோகிக்கின்றனர். மேலும் இராணுவத்திலும் தானியங்கிகளைப் பயன்படுத்துவதைக் காணலாம்.
தனிச்சிறப்பு அம்சங்களை வரையறை செய்தல்
"தானியங்கி," வரையறை ஏதும் சரியாக இல்லாததால் ஒரு வகைமாதிரியான வரையறை, கூடுமானவரையில் பின்வரும் பல அம்சங்கள் பெற்றிருக்கும்.
அது ஒரு மின்விசை இயந்திரமாகும். இயற்பியல் பொருள்களோடு கலந்துறவாடும் வல்லமை பெற்றுள்ளது. ஒரு குறிப்பிட்ட இடும்பணி முடிக்கத்தக்க மின்ம இயக்க திட்டமிடும் அமைப்பும் கொண்டுள்ளது. வரிசைக்கிரமமாக பல இடும்பணிகள் மற்றும் செயல்கள் யாவும் முடிக்கும்திறன் கொண்டுள்ளது.
மேலும் அதன் திறன் இயற்பியல் பொருள்களின் தரவுகளைக் கண்டவுடனே ஈர்த்துக்கொள்ளும் வண்ணம் அமைந்திருக்கும், அப்பொருள்களின் சுற்றுப்புறச் சூழ்நிலை களின் உள்ளிட நிலைமைகளுக்கேற்ப, தரவுகளை நடைமுறைப் படுத்துவதும், பல்வேறு ஊக்கிகளுக்கு ஈடு கொடுப்பதற்கேற்பவும் அமைந்திருக்கும். இது ஓர் எளிய இயந்திர வழிமுறையான நெம்புகை, நீரமுக்கு இயந்திரம், அல்லது வேறு பொருள்களுக்கு மாறுபட்டு இருக்கும். அவைகளுக்கு நடைமுறைப்படியாற்றும் திறன் கிடையாது. அவைகள் பணிகளை வெறும் இயந்திர அமைப்பில் இயக்கவிசையுடன் மட்டுமே முடுக்கும்.
எவ்வாறாயினும், பலசாதாரண மனிதர்களுக்கு, இயந்திரம் என்பது கரங்கள் மற்றும் கைகால் பக்கஉறுப்புகள், யாவும் கட்டுப்படுத்தவல்லது எனதோற்றத்தில் தெரிந்தாலும் மனிதப்பண்பு கற்பிக்கின்ற அல்லது விலங்குப்பண்பு புகட்டுகின்றதாகவோ தோன்றிடலாம். (உதாரணம். அசிமோ அல்லது அய்போ), அதைவேண்டுமானால் ஒரு தானியங்கி என்று அழைக்கலாம்.
எவ்வாறு இருப்பினும், மனிதப்பண்புகள் பெற்றிருப்பது மட்டுமே அளவைக் கட்டளை என போதாது, அவைகளால் ஒர்இயந்திரம் தானியங்கி என்றழைக்கப் படவும் மாட்டாது. ஒரு தானியங்கி எதையாவது ஒன்றைச் செய்தாகவேண்டும் அசையாத வடிவுடைய அசிமோவை நகர்த்துவது போல, இல்லையென்றால் அதை ஒரு தானியங்கி என அழைக்கப்படமாட்டாது.
சொல்லாக்க விளக்கம்.
thumb|left|கரேல் காபெக்கின் 1920 நாடகம் ஆர்.யு.ஆர் அதில் வரும் ஒரு காட்சி (ரோச்சும்மின் யுனிவேர்சல் தானியங்கிகள்மூன்று காட்சி அளித்தல்
தானியங்கி எனும் சொல் முதன்முதலில் செக் எழுத்தாளர் கரேல் கபேக் அவருடைய நாடகம் ஆர்.யு.ஆர்.(ரோச்சும்மின் அகில உலக தானியங்கிட்கள்), அதில் அறிமுகம் செய்தார்.ஆர் யு ஆர் என்பது ரோச்சும்மின் உலகளாவிய தானியங்கிகள்,  1920 இல் அது வெளியிடப்பட்டது. நாடகமானது ஒரு தொழிற்சாலையில் உள்ள செயற்கையான மனிதர்கள் பற்றியதாகும். அவர்கள் தானியங்கிக்கள் என்று அழைக்கப்படுவர், அவர்கள் நவீன கருத்துக்கள் ஆனா அன்டிரயிட்ஸ்- அதற்கு ஒத்து வந்தனர், அதன்படி, அவர்கள் மனிதர்கள் போல தோற்றம் கொண்ட இயந்திரங்கள் ஆவார்கள். அவர்கள் தெளிவாக அவர்களுக்காக நினைப்பவர்கள் போல இருப்பர், அவர்கள் பணிபுரிய இன்புறுபவர்கள் போல தென்படுவர். நாடகத்தில் பிரச்சினை தானியங்கிக்கள் சுரண்டப்படுகின்றார்களா மற்றும் எப்படி பாவிக்கப்படுகின்றனர் அதன் விளைவுகள் என்ன என்பதுதான்.
எவ்வாறாயினும், கரேல் கபேக் அந்த வார்த்தையை முதன்முதல் புதிதாக புனைந்திடவில்லை. அவர் ஒரு சிறிய கடிதம் வாயிலாக ஆக்ஸ்போர்ட் ஆங்கில அகராதிக்கு அடிச்சொல் வரலாறு அல்லது சொல்லாக்க விளக்கம் பற்றி குறிப்பிடுகையில் அவருடைய சகோதரர், வர்ணம் பூசுபவரும் எழுத்தாளருமான, ஜோசெப் கபேக் தான், அச்சொல்லின் உண்மையான மூலகர்த்தா ஆவார் என்று கூறியுள்ளார். 1933 இல், அவர் ஒரு செக் பத்திரிகை லிடோவே நோவினி அதில் எழுதிய கட்டுரையில், அவர் முதன்முதலாக இயந்திர உயிர் இனங்களை லபோரி (லத்தீன் மொழியில் லபோர்  என்றால் வேலை என்று பொருள்)என்றே அழைக்க நினைத்ததாக குறிப்பிட்டுள்ளார். எனினும்,அவர் அந்த வார்த்தை பிடிக்காததால், தன் சகோதரர் ஜோசெப்பிடம் ஆலோசனை கலந்ததில் தெரிவிக்கப்பட்ட சொல்லே "தானியங்கிடி"யாகும். தானியங்கிட என்ற சொல்லானது வேலை அல்லது உழைப்பு அல்லது அடிமை உழைப்பாளி பொருள்படும், உருவகமாக செக் மற்றும் ஸ்லாவிக் மொழிகளில் "கடும்தொழில்" அல்லது "கடும்உழைப்பு" என்றும் பொருள்பயக்கும். மரபு ரீதியில் தானியங்கிட என்பது ஓர் அடிமைத்தொழிலாளி தன் எஜமானனுக்கு, ஒரு வருடத்தில் ஆறு மாதங்கள் வேலைக்காலமாக பணியாற்ற வேண்டும். 1848 இல் போஹெமியாவில், அடிமைத்தொழில் சட்டப்படி செல்லுபடி ஆகாது என்று அறிவிக்கப்பட்டது, ஆகையால் கபேக் ஆர்.யு.ஆர்  நாடகம் எழுதிய போது, தானியங்கி என்ற சொல்லானது வேலையின் பலவகைகளை உள்ளடக்கியது, ஆயினும் "அடிமைத்தனம்" என்ற சொல்லானது வழக்கொழிந்தாலும் அது தெரியப்படும் சொல்லாகவே இன்றளவும் உள்ளது.
ரோபாடிக்ஸ் என்ற சொல்லானது, இவ்வாய்வுத் துறையினை குறிப்பிடுவதாகும்,அது முதன்முதலில் (தற்செயலாக அமைந்த போதிலும்), எழுத்தாளர் ஐசக் அசிமோவ் தனது அறிவியல் கற்பனைக் கதையில் புதிதாக புனைந்துரைத்தார்.
சமூகத் தாக்கம்
தானியங்கிக்கள் நாளடைவில் முன்னேற்றம் மற்றும் உலகியலுக்கு ஒத்து வளர்ச்சி அடையவே நிபுணர்களும் கல்வியாளர்களும் ஒழுக்கக் கோட்பாடுகள் அடிப்படையில் தோன்றும் வினாக்களுக்கு விடைகாண அவர்கள் முற்பட்டனர்,தானியங்கிகளின் நடத்தையை கட்டுப்படுத்துவது எது என்பதையும் அவைகள் சமுதாயம், பண்பாட்டியல்,ஒழுக்க நெறிமுறை, மற்றும் சட்டம் சார்ந்த உரிமைகள் கொண்டுள்ளனராஎன ஆராய்ந்து கொண்டு வருகின்றனர். ஒரு அறிவியல் குழு தெரிவித்தது யாதெனில் 2019வருவதற்குள் ஒரு தானியங்கி மூளை உருவாகிவிடுவது இயலக்கூடியதாகும் என்பதேயாகும். 2050க்குள் தானியங்கி நுண்ணறிவு கொண்ட வல் ஊடுவழிகள் பல காண இயலும் என்று ஆருடம் கணித்துள்ளனர். சமீப கால முன்னேற்றங்கள் தானியங்கிடிக் நடத்தை நடைமுறை அறிவடிப்படையைச் சார்ந்துள்ளது என்பதை மெய்ப்பித்து வருகின்றன.
வேர்நோர் விஞ்சே என்பார் எதிர்காலத்தில் கணனிகள் மற்றும் தானியங்கிக்கள் இரண்டும் மனிதர்களைவிட மிகவும் வினைத்திறம் கொண்டு திகழக் கூடும் என்று கருத்துக் கூறியுள்ளார் அவர் இதை "ஒரு தனிச் சிறப்புக்கூறு" என்று குறிப்பிட்டுள்ளார். மேலும் அவர் கூறுகையில் ஒரு வேளை அது மனிதர்களுக்கு ஆபத்தாகவும் அமைந்து விடவும் கூடும். இதுஒரு தத்துவார்த்த ரீதியில் "தனிச் சிறப்புக்கூற்றியல்" என்று விளக்கப்படுகின்றது.